Wach Chang Mar Nyasaye
Kuom jomapok oneno mor mar ngima maduong mar Nyasaye, gima onego ing’e en ni Nyasaye en chuny mar ngima. Kuome onge tho, to jachien en chuny mar tho kendo kuom jachien onge ngima. Nyasaye osemiyowa ngima matin e pinyka, kendo jiduto monyuol winjo ber mar ngimano. Wayueyo kendo wamor gi much Nyasaye mar ngima. En ber manadi kiwuotho e yore mabeyo mar taon kata kiringo e ndara molos kod lam, kineno gik mabeyo manyasaye ochweyo kagidongo maber kendo gin gi-ngima malong’o chunyi bedo gimor kod kue kuom ber mar Nyasaye.
Adier, ndiko wacho maber niya watuomo pi e sokni mag waruok. (Isa. 12:3) mondo wadonji e rangeyene gi erokamano kendo e ode gi pak (Zab. 100:4). Muma wacho niya ngat ma chunye mor sape ok rum jandiko nyisowa ni kuyo kelo tho. Jiduto nyalo neno malong’o, gimomiyo muma puonjo tiyo ni nyasaye gi mor kod kue gi ler ei roho maler. (Jorumi 14:17) ma emomiyo yie kuom wechene mondiki gichunyi duto. Wach Nyasaye en adiera ok onyal lokre to bende osiko nyaka chieng’ kendo okelo ngima manyakachieng’.
Gin weche mowuok kuom Nyasaye moting’o ngima nitie singruok mar geno kod weyo richoni chutho, ber in ngat mosewinjo wechegi, bi kuom Yesu Kristo e jachang marji duto moyie kuom.
Nyasaye ok odewo wang ngato, to jiduto romre e nyime. Nyasaye emaochweyowa. Koro wanyalo yeiro yo maber mar dhi kanyasaye.
Ere kaka ngato nyalo yudo ngima mochwere? Nitie yo achiel kende, Nyasaye ok osemiyowa roho mar luoro, nonyuolwa giluoro ma en chuny mar jachien mabiro kuom chuny matek maok nyal yie weche mag Nyasaye manochweyowa kendo oritowa gi ngima mare owuon.
Yesu nowacho ni kik chunyu parre kendo kik chunyu ‘luor’ en dwarowa wawegi mondo wayier dhi e ngima, Nyasaye nosemiyowa paro mar Kristo. Nobiro mondo wayud warruok. Nyaka wayie kuom Yesu Kristo kaka jawar. Paulo wachoni wan giparo mar Kristo to nyaka wami parono thuolo e chunywa, nikech kuom parano yie Nyasaye kelo chang kod warruor e ringrewa.
Pinyruodh Nyasaye ni ei chunywa (Luka 17:21) tiendeni ni chunywa, Paulo wacho kama wan e rinre Kristo ji mangeny nindo nikech ok gi ngeyo wachni.
Yesu nosebedo tuo, kendo nosekawo chadruok kuom tho mar musalaba, mondo ibed machal kod ringrene maok nyal bedo matuo kata tho ma timore kuom yie ni ringre Kristo no tho mondo ringreni obed magima. Kinyalo yie nimani en adier to ichango sano.
Onego ing’e ndalo duto ni Kristo no warowa kuom kuong’ ma chik kelo, kane odoko ng’amaokuong’ nikech wan, koro kuom yie Kristo wan thuolo.
Singruok mar Nyasaye wacho ni Nyasaye notimo singruok gi Ibrahim kendo gi nyakware, tiende ni ngat achiel ma en Kristo Yesu.
Kuom yie ni wan ringre Kristo miyo wabedo weg singruogni. Ng’e ni yie wa ni kuom rieko matut mar parowa magwenyre gi wach Nyasaye. Wach Nyasaye en paro mar Kristo yie a kuom winjo wach.
Yie mar Kristo donjo matut moloyo ei chuny dhano. Kuom paro ni waruok kata chang biro kuom ng’eyo marwa en miriambo kendo lal. Nyaka obed lit moa kuom yie mar chuny, ng’ato nyaka yie gi chunye mondo obed e winjruok gi Nyasaye, kendo nyaka owuo elela gi dhoge mondo orese. Kaka paro mar ng’ato paro e kaka en.
Yesu nowacho ni kaun gi yie kuom Nyasaye maonge kiawa to no miu. Ok inyal yudo yie kapok itero chunyi kuom Nyasaye mano emaomiyo yie maonge tim otho.
Yie mar Kristo miyo ibedo thuolo kuom chadruok mag chuny. Kamigepe kata fuonini mag ringruok magin (wang, dhok, it, kod um) bedo e buo loch mar roho maler kitueyo chiemo.
Jachien onge gi thuolo mar tiyo kuomi kose riembe. Koro kawasewinjo wach-ni, onego wager yie marwa kuom winjo wach marsingruok ma en marwa. Nyasachwa nomiu gik moko duto muchando, kogolo kuom mwandune man gi duong’ kuom Kristo Yesu.
Ng’e ni kata chadruok mar ringrewa, chan mar pesa kod chadruok mag chuny, duto Nyasaye nyalo loyonwa. Nyasaye ema weyonwa richowa duto. (Zab. 103:3) neni nowacho ni onyalo duto. Mi anatiek tuoche duto kuomu.
Nyasaye en ngima kendo gik moko duto makelo ngima kaka chang, waruok, mor, kue kod mew gigi duto a kuom roho mar Nyasaye ma en Kristo Yesu maune achiel kod ringrene.
Yesu nowachoni asebiro mondo ji oyud ngima, kendo obed ngima maoromo chutho. To paro makama, en paro moa kuom yie Kristo kaka ruoth. Ere kaka do tamre miyo wa gik mogudho kawa yie.
Chuny mar jachien en tho nikech en jasik Nyasaye to ndiko wachonwa niya, dhano nokelo tho epiny kendo kuom tho nitie luoro, kuyo, paruok, dhier, kod touche, magi duto ok ber ni Nyasaye. To Kristo no biro mondo keth magi duto.
To Kristo nobedo kuong’ ma chik kelo, kane odoko ngama okuong nikechi wan nowaro wa kothonwa e yath. Touche duto mongere e piny nobiro kuom richo, richo en dagi wach Nyasaye. Efa notimo richoni (Chak 3:16) Ng’ama onge giyie en jaricho, kendo gimoro amora maonge yie en richo. Adam nomiyo jiduto obedo ebuo kuon’g kuom tamruok rito chik Nyasaye.
Kristo nowaro jiduto a e koung’ kuom yie. Kaka jiduto tho kuom Adam, e kaka jiduto nodoko mangima kuom Kristo. Nyasaye no oro wachne (Yesu) kendo no chango jiduto. (Zab. 107:20) yie wach Nyasaye kelo chang e ringruok. Wachalre gi wach Nyasaye kendo kaka barupe majiduto somo.
Wach nodoko dhano wan e wach Nyasaye kaka ringre Kristo. Onge tuo kubedo e i Nyasaye nikech osechangu kuom chuat mane ochuadego. In e i chuech mar Kristo, to muma wacho kama, negiloyo jachien gi wach neno kendo gi remb nyarombo maneni Kalvari fulo wach kendo nyiso gima Nyasaye ose timonigi. Kik igen kuom riokoni iwuon, to ket genoni kuom ruoth Nyasaye gi chunyi duto. (Ngeche 3:5) nyaka waket paro duto mag dhano e tuech mondo owinj Kristo luoro kod kiawa maketho paro gin wasik Nyasaye, Nyasaye ok nyal loko gima ose wacho obiro rito wachne nyaka ochope.
Ka kuom chuatne ise chango, Nyasaye ok odewo wang’ji, mak mana ng’ama oluongo nyinge kuom yie, kaka muma wacho ni yie ema nomi ng’ama kare bed mangima kedo yieni ose changi.
Nyasaye nyiso wa e i wachne ni “Abiro bedo ei gik moko duto mondo ringre u obed mangima mana kaka chunyi ngima”. Ngima mar ringrewa luwore gi ngima mar chunywa. Ruoth Nyasaye ema chiwo teko mar yudo mwandu onego ichiw mwandu main go e tich Nyasaye kiwilo gi mwandu mo chwere. Yie kendo par koa e chunyi ni tuoni ose chango adier maok nyal tamre kuom Nyasaye kata dichiel. Inyalo loso yie kendo ibet e tuo kod chndruok, to ka iyie adier gi chunyi yieni nyalo miyo dendi bed mangima kendo keti ng’at makare gitimbe makare.
Nyasaye ok nyal weyowa kata juang’owa waweyo Nyasaye kuom tamruok wa ka wayie kuome maonge kiawa, Yesu nowacho Yohana bende owachoni ma e yie wa kuome ni gimoro amora ma wa kuaye e nyinge wayudo.
Ka chunywa ler e nyim Nyasaye, eka wan gi yie motegno kwome (I Yoh 3:21) Paulo wacho ni “Atemo mondo abed maonge chuanyruok e kind ji kod Nyasaye muma wacho ni ng’amo kwayo yudo, gimoro amora mukwayo e nyinga anatim”. (Yoh. 14:14) mondo omi Nyasaye duong, Yesu owacho kwa mondo morni omedre. (Yoh 16:24) nosekawo touchewa kod chandruokwa e ringre owuon e wi yath kendo kuom chuatne ise chango (I Pet 2:24) Yesu nowacho ni duto oserumo. (Yoh 19:30) ka nose ting’onigi duto e ringre owuon, ere tiende mondo iting’-gi kendo nikech wuond mar satan.
Paro moluwre gi wach Nyasaye kendo singruokne kelo mor, ngima maber kod mew e yori. Ka yieni ochung’, to magi duto bende chung’ e ngimani. Seche duto bed motang’ ni paroni kod riekon. “Lokre-uru ubed manyien kuom parou”. (Jor 12:2) mi uru parou tich, mond uchop kuom mano maber kendo ma Nyasaye oyiego. En e jadolo maduong mawinjo chandrauok wa kendo lemonwa, jadolo maduong mafulo nyinge.
Gi e chuny ng’ato yie kendo yudo ler e nyim Nyasaye. Gi dhok ng’ato fulo richone kendo yudo warruok. Omiyo koro yie, ful, kendo yud changsani. Bed mangima e nying Yesu Kristo a, e chandruok, tuoche kod gik moko duto machando ngimani. Nyasaye ogwedhi gi lemoni.
Onkik gi George Leon Pike Sr.
Founder and first President of Jesus Christ’s Eternal Kingdom of Abundant Life, Inc.
Ler Kuom Ruoth
Karatasni mar wach Nyasaye olose mondo opoge ji duto nono (ok ngiewe). Kadiher yudogi mang’eny, to yie indik barua gi dho kizungu (English) kinyisogo kar kuan minyalo tiyogo maber.
LUO9908T • LUO • GOD’S HEALING WORD
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn scn_Latn eng_Latn luo_Latn luo_Latn eng_Latn